CELEX: 32018D0061
Language: hu
Date: 2017-03-21 00:00:00
Title: A Tanács (EU) 2018/61 határozata (2017. március 21.) az Amerikai Egyesült Államok és az Európai Közösség közötti, a polgári repülés biztonságának szabályozásában történő együttműködésről szóló megállapodás módosításának az Európai Unió nevében történő aláírásáról és az ideiglenes alkalmazásáról

16.1.2018   
            
            
               HU
            
            
               Az Európai Unió Hivatalos Lapja
            
            
               L 11/1
            
         A TANÁCS (EU) 2018/61 HATÁROZATA
   (2017. március 21.)
   az Amerikai Egyesült Államok és az Európai Közösség közötti, a polgári repülés biztonságának szabályozásában történő együttműködésről szóló megállapodás módosításának az Európai Unió nevében történő aláírásáról és az ideiglenes alkalmazásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 100. cikke (2) bekezdésére, összefüggésben a 218. cikke (5) bekezdésével,
   tekintettel az Európai Bizottság javaslatára,
   mivel:
   
               (1)
            
            
               2014. szeptember 25-én a Tanács felhatalmazta a Bizottságot, hogy tárgyalásokat kezdjen az Amerikai Egyesült Államokkal az Amerikai Egyesült Államok és az Európai Közösség közötti, a polgári repülés biztonságának szabályozásában történő együttműködésről szóló, 2011. május 1-jén hatályba lépett megállapodás (1) (a továbbiakban: a megállapodás) módosításáról. A tárgyalások sikeresen lezárultak egy elektronikus levélváltással, amelyben a főtárgyalók mindegyike egyetértését fejezte ki a tárgyalt szöveggel kapcsolatban.
            
         
               (2)
            
            
               A megállapodás tárgyalt módosítása (a továbbiakban: 1. módosítás) kiterjeszti a megállapodás alapján történő együttműködést olyan újabb területekre, amelyeken alkalmazható a megfelelőségi ténymegállapításoknak és jóváhagyásoknak a kölcsönös elfogadása annak érdekében, hogy a légi közlekedés magas fokú biztonságának fenntartása mellett biztosított legyen az erőforrások optimális kihasználása és a hasonló mértékű költségcsökkentés.
            
         
               (3)
            
            
               Az 1. módosítást alá kell írni.
            
         
               (4)
            
            
               Annak érdekében, hogy a megállapodás kiterjesztett alkalmazási köre keretében elfogadásra kerülhessen a pilóták szakszolgálati engedélyezésről szóló új melléklet, amelynek jelentőségét az 1178/2011/EU bizottsági határozatnak (2) a releváns harmadik országok által kibocsátott pilóta-szakszolgálati engedélyek konvertálásával kapcsolatos rendelkezéseinek összefüggésében kell figyelembe venni, az 1. módosítást a hatálybalépéséhez szükséges eljárások befejezéséig ideiglenesen alkalmazni kell,
            
         ELFOGADTA EZT A HATÁROZATOT:
   1. cikk
   Az Amerikai Egyesült Államok és az Európai Közösség közötti, a polgári repülés biztonságának szabályozásában történő együttműködésről szóló megállapodás 1. módosításának az Unió nevében történő aláírására a Tanács felhatalmazást ad, figyelemmel az 1. módosítás megkötésére.
   Az 1. módosítás szövegét csatolták e határozathoz.
   2. cikk
   A Tanács elnöke felhatalmazást kap, hogy kijelölje az 1. módosításnak az Unió nevében történő aláírására jogosult személy(eke)t.
   3. cikk
   Az 1. módosítást – annak 2. cikkével összhangban – az aláírásától a hatálybalépéséhez szükséges eljárások befejezéséig ideiglenesen alkalmazni kell.
   4. cikk
   Ez a határozat az elfogadásának napján lép hatályba.
   
      Kelt Brüsszelben, 2017. március 21-én.
      
         
            a Tanács részéről
         
         
            az elnök
         
         E. SCICLUNA
      
   
   
      (1)  HL L 291., 2011.11.9., 3. o.
   
   
      (2)  A Bizottság 1178/2011/EU rendelete (2011. november 3.) a polgári légi közlekedéshez kapcsolódó műszaki követelményeknek és igazgatási eljárásoknak a 216/2008/EK európai parlamenti és tanácsi rendelet értelmében történő rögzítéséről (HL L 311., 2011.11.25., 1. o.).